เดินขึ้นดอยสุเทพ ทำขยะทะลัก 40 ตัน ระดม นศ.จิตอาสาทั่วเชียงใหม่ช่วยเก็บ
ภาพจาก ประชาสัมพันธ์วัดดอยสุเทพราชวรวิหาร จ.เชียงใหม่,ประเพณีเดินเท้าขึ้นดอยสุเทพก่อนวันวิสาขบูชาเมื่อคืนที่ผ่านมา พบว่ามีขยะถูกทิ้งไว้สองข้างทางถนนศรีวิชัยหนักรวมกว่า 40 ตัน ด้านวัดดอยสุเทพราชวรวิหาร ต้องขออาสาสมัคร นศ.1,400 คน ทั่วเมืองเชียงใหม่ ช่วยเก็บรวมให้เทศบาลนำไปทิ้ง,เมื่อช่วงเช้าวันที่ 1 มิ.ย.58 นายวัลลภ นามวงศ์พรหม ประชาสัมพันธ์วัดดอยสุเทพราชวรวิหาร อ.เมือง จ.เชียงใหม่ เปิดเผยว่า ประเพณีเตียวขึ้นดอย หรือเดินขึ้นดอยสุเทพ ก่อนวันวิสาขบูชา เมื่อคืนผ่านมา มีประชาชนทุกสารทิศพากันเดินเท้าขึ้นดอย มาทำบุญตามประเพณี ปรากฏว่ามีขยะที่ถูกทิ้งตามสองข้างทางถนนศรีวิชัย มีมากกว่า 40 ตัน เช้าวันนี้ ทางวัดได้ประสานไปทางนักศึกษาจากมหาวิทยาลัยเชียงใหม่ มหาวิทยาลัยราชมงคลล้านนา วิทยาลัยเทคนิคเชียงใหม่ ประมาณ 1,400 คน มาช่วยกันจัดเก็บขยะใส่ถุงและนำมามัดกองรวมกันไว้ ให้รถขยะของเทศบาล 4 แห่งขึ้นมาเก็บไปทำลายต่อไป,อย่างไรก็ตาม ช่วงเช้า มีพิธีทำบุญตักบาตรพระสงฆ์ 89 รูป กลางวันเปิดให้ประชาชนสักการะพระบรมธาตุดอยสุเทพ จนถึงช่วงเย็น เวลา 16.30 น. จะประกอบพิธีถวายน้ำสรงพระราชทานฯ โดย นายพลากร สุวรรณรัฐ องคมนตรี จากนั้น ร่วมกันเวียนเทียนเนื่องในวันวิสาขบูชาต่อไป.
ประเพณีเดินเท้าขึ้นดอยสุเทพก่อนวันวิสาขบูชาเมื่อคืนที่ผ่านมา พบว่ามีขยะถูกทิ้งไว้สองข้างทางถนนศรีวิชัยหนักรวมกว่า 40 ตัน ด้านวัดดอยสุเทพราชวรวิหาร ต้องขออาสาสมัคร นศ.1,400 คน ทั่วเมืองเชียงใหม่ ช่วยเก็บรวมให้เทศบาลนำไปทิ้ง
ขยะทะลักดอย,ขยะหนัก 40 ตัน,เดินขึ้นดอย,เดินเท้าขึ้นดอยสุเทพ,ดอยสุเทพ,วัดดอยสุเทพราชวรวิหาร,นักศึกษาทั่วเมืองเชียงใหม่,อาสาสมัคร,เก็บขยะ,วัลลภ นามวงศ์พรหม,เชียงใหม่,ข่าวทั่วไทย,ข่าว,ไทยรัฐออนไลน์